داسو رافال

داسو رافال ( بالللغة الفرنسية : Dassault Rafale) هيا طيارة حربية فرنسية من الجيل 4.5 للطيارات الحربية صنعتها شركة داسو أفياسيون و اتكشف عنها فى ديسمبر سنة 2000 بتخدم ك مقاتلة متعددة المهام فى القوات الجوية الفرنسية كانت الدول مهتمة جدا بشراء النوع دة من الطيارات بس محدش اشتراها لحد 2015 بعد اما مصر اشترت 24 طيارة من النوع ده ولحد دلوقتى انصنع 290 طيارة رافال من اول ما اتصنعت و وزنها من غير حمولة 9,500 كجم واقصى وزن عند الاقلاع للطيارة 24,000 كجم واقصى سرعة لليها فى الارتفاعات العالية 2,000 كم فى الساعة و الرفال ليها 5 فئات وهم A/D/B/C/M

 التطوير 
سنة 1983 بريطانيا وفرنسا و المانيا الغربية و ايطاليا و أسبانيا اطلقو برنامج مشترك بينهم لصناعة طيارة حربية مشتركة بينهم لكن فرنسا كان بتخطط انها تعمل طيارة قادرة تطلع من على حاملات الطيارات وده الى خلى بريطانيا وايطاليا و المانيا الغربية ينسحبو و يعملو برنامج جديد خاص بيهم فى 2 اغسطس 1985 والى اتمثل فى طيارة يوروفايتر تايفون و فرنسا ابتدت برنامج خاص بيها تمثل فى الرافال

 الفئات 
رافال A : مساعد تقنى طارت لاول مرة سنة 1986

رافال D : فئة للقوات الجوية الفرنسية فى اول التسعينيات

رافال B : نسخة بكرسين للقوات الجوية الفرنسية

رافال C : نسخة بكرسى واحد للقوات الجوية الفرنسية

رافال M : نسخة للبحرية الفرنسية قادرة تطلع من على حاملات الطيارات

 المواصفات 

 الطاقم : 1 او 2
 الطول : 15.27 متر
 المسافة بين الجناحين : 10.80 متر
 الارتفاع : 5.34 متر
 مساحة الاجنحة : 45.7 متر²

المحرك : محركين نوع سنيكما ام 2-88

 الاداء 

 اقصى سرعة : 2 ماخ
 المدى : 3,700 كم
 اقصى ارتفاع : 12,800 متر

 صور 

 See also 
 لسته الطيارات الأسرع من الصوت

تصنيف:اسلحه